CELEX: 52012DP0307
Language: fi
Date: 2012-09-11 00:00:00
Title: Jarosław Leszek Wałęsan parlamentaarisen koskemattomuuden pidättäminen Euroopan parlamentin päätös 11. syyskuuta 2012 Jarosław Leszek Wałęsan parlamentaarisen koskemattomuuden pidättämistä koskevasta pyynnöstä (2012/2112(IMM))

3.12.2013   
            
            
               FI
            
            
               Euroopan unionin virallinen lehti
            
            
               CE 353/152
            
         Tiistai 11. syyskuuta 2012Jarosław Leszek Wałęsan parlamentaarisen koskemattomuuden pidättäminen
   P7_TA(2012)0307
   Euroopan parlamentin päätös 11. syyskuuta 2012 Jarosław Leszek Wałęsan parlamentaarisen koskemattomuuden pidättämistä koskevasta pyynnöstä (2012/2112(IMM))
   2013/C 353 E/23
   
      Euroopan parlamentti, joka
   
               —
            
            
               ottaa huomioon Jarosław Leszek Wałęsan parlamentaarisen koskemattomuuden pidättämistä koskevan Puolan tasavallan valtionsyyttäjän 20. huhtikuuta 2012 välittämän pyynnön, joka liittyy väitettyä rikosta koskeviin oikeustoimiin ja josta ilmoitettiin täysistunnossa 23. toukokuuta 2012,
            
         
               —
            
            
               on antanut Jarosław Leszek Wałęsalle mahdollisuuden tulla kuulluksi työjärjestyksen 7 artiklan 3 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 ja 6. syyskuuta 2011 antamat tuomiot (1),
            
         
               —
            
            
               ottaa huomioon Puolan tasavallan perustuslain 105 artiklan sekä 9. toukokuuta 1996 annetun parlamentin jäsenen tai senaattorin tehtävän hoitamista koskevan Puolan lain 7 b artiklan 1 kohdan ja 7 c artiklan yhdessä 10 b artiklan kanssa,
            
         
               —
            
            
               ottaa huomioon työjärjestyksen 6 artiklan 2 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0230/2012),
            
         
               A.
            
            
               ottaa huomioon, että Puolan tasavallan valtionsyyttäjä on pyytänyt Euroopan parlamentin jäsenen Jarosław Leszek Wałęsan parlamentaarisen koskemattomuuden pidättämistä väitettyä rikosta koskevien oikeustoimien yhteydessä;
            
         
               B.
            
            
               ottaa huomioon, että valtionsyyttäjän esittämä pyyntö liittyy 20. toukokuuta 1971 vahvistetussa Puolan rikoslaissa ja 20. kesäkuuta 1997 annetussa tieliikennelaissa tarkoitettua väitettyä rikosta koskevaan menettelyyn ja että kyseessä on Puolassa 2. syyskuuta 2011 tapahtunut liikenneonnettomuus, jossa Jarosław Leszek Wałęsa oli osallisena ja loukkaantui vakavasti;
            
         
               C.
            
            
               ottaa huomioon, että Euroopan unionin erioikeuksista ja vapauksista tehdyssä pöytäkirjassa olevan 9 artiklan mukaan jäsenillä on oman valtionsa alueella sen parlamentin jäsenille myönnetty koskemattomuus;
            
         
               D.
            
            
               ottaa huomioon, että Jarosław Leszek Wałęsa kieltäytyi tulemasta oikeudellisten asioiden valiokunnan kuultavaksi mutta on ilmoittanut toivovansa, että asia saadaan nopeasti päätökseen, ja katsoo, että hänen koskemattomuutensa olisi pidätettävä;
            
         
               E.
            
            
               katsoo, että kysymys koskemattomuuden pidättämisestä tai säilyttämisestä tietyssä tapauksessa on yksin parlamentin päätettävissä; toteaa, että tehdessään päätöksen siitä, pidätetäänkö vai säilytetäänkö koskemattomuus, parlamentti voi ottaa kohtuullisessa määrin huomioon jäsenen tilanteen (2);
            
         
               F.
            
            
               panee merkille, että tapaukseen liittyvät tosiseikat, jotka käyvät ilmi oikeudellisten asioiden valiokunnalle toimitetuista asiakirjoista, osoittavat, että väitetyllä toiminnalla ei ole suoraa ja ilmeistä yhteyttä Jarosław Leszek Wałęsalle Euroopan parlamentin jäsenenä kuuluvien tehtävien hoitamiseen;
            
         
               G.
            
            
               toteaa, että kyseisenä ajankohtana Jarosław Leszek Wałęsa ei siis hoitanut tehtäviään Euroopan parlamentin jäsenenä;
            
         
               1.
            
            
               päättää pidättää Jarosław Leszek Wałęsan parlamentaarisen koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan toimivaltaiselle viranomaiselle ja Jarosław Leszek Wałęsalle.
            
         
      (1)  Asia 101/63 Wagner v. Fohrmann ja Krier, Kok. 1964, s. 195, asia 149/85 Wybot v. Faure ja muut, Kok. 1986, s. 2391, Asia T-345/05 Mote v. Euroopan parlamentti, Kok. 2008, s. II-2849, yhdistetyt asiat C-200/07 ja C-201/07 Marra v. De Gregorio ja Clemente, Kok. 2008 s. I-7929, asia T-42/06 Gollnisch v. Euroopan parlamentti (ei vielä julkaistu oikeustapauskokoelmassa) ja asia C-163/10 Patriciello (ei vielä julkaistu oikeustapauskokoelmassa).
   
      (2)  Asia T-345/05, Mote v. Euroopan parlamentti, Kok. 2008, s. II-2849, 28 kohta.